তাসত্ত্বেও এক বছর পর পরবর্তী মৌসুমে ১৯৩২-৩৩ বডিলাইন সিরিজের পঞ্চম টেস্টে গ্রিমেটের দূর্বল ক্রীড়াশৈলীর ফলে পুণরায় দলে আহুত হন। ইংল্যান্ডের সংগৃহীত ৪৫৪ রানের দলীয় ইনিংসে ৪০.২ ওভারে ১১১ রান দিয়ে চার উইকেট পান। ইংল্যান্ডের প্রথম ইনিংসে ও’রিলি ও আইরনমঙ্গারের সাথে বোলিং আক্রমণ পরিচালনা করেন। এ পর্যায়ে ৪/১১১ নিয়ে দলের সফলতম বোলারে পরিণত হয়েছিলেন। ওয়ালি হ্যামন্ডকে ১০১, হ্যারল্ড লারউড, এডি পেন্টারকে ৯ ও গাবি অ্যালেনকে ৪৮ রানে তার শিকারে পরিণত করেছিলেন। এছাড়াও, তার বলে বেশ কয়েকটি ক্যাচ হাতছাড়া হয়ে যায়। অস্ট্রেলিয়ার প্রথম ইনিংসে আট নম্বরে ব্যাটিংয়ে নামেন। বার্ট ওল্ডফিল্ডের সাথে ৩৫ মিনিটে ৫৭ রান তুলেন। ব্যক্তিগতভাবে মূল্যবান ৪২ রান তুলেন।

দ্বিতীয় ইনিংসে বিল উডফুলের ৬৭ ও ডোনাল্ড ব্র্যাডম্যানের ৭১ রানের পর তিনিই কেবল ১৫ রানের দুই অঙ্কের কোটা স্পর্শ করেছিলেন। সকলের শেষে আউট হন। হেডলি ভেরিটি’র তোপে অস্ট্রেলিয়া দল ধ্বংসস্তুপে পরিণত হয় ও ইংরেজ দল আট উইকেটে জয় তুলে নেয়। ঐ টেস্ট ও সিরিজ জয় করে ইংরেজ দল। ওয়ালি হ্যামন্ড তার বলে ছক্কা হাঁকিয়ে আট উইকেটে ইংরেজদেরকে জয়ের লক্ষ্যে নিয়ে যান।

বডিলাইন সিরিজে অংশগ্রহণ
অবসর
প্রথম-শ্রেণীর ক্রিকেট
অস্ট্রেলীয় রুলস ফুটবল